CELEX: 32021R1005
Language: lv
Date: 2021-06-21 00:00:00
Title: Padomes Regula (ES) 2021/1005 (2021. gada 21. jūnijs), ar ko groza Regulu (ES) 2016/44 par ierobežojošiem pasākumiem saistībā ar situāciju Lībijā

22.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 222/1
               
            
         PADOMES REGULA (ES) 2021/1005
         (2021. gada 21. jūnijs),
         ar ko groza Regulu (ES) 2016/44 par ierobežojošiem pasākumiem saistībā ar situāciju Lībijā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 215. pantu,
         ņemot vērā Padomes Lēmumu (KĀDP) 2015/1333 (2015. gada 31. jūlijs) par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP (1),
         ņemot vērā Savienības Augstā pārstāvja ārlietās un drošības politikas jautājumos un Eiropas Komisijas kopēju priekšlikumu,
         tā kā:
         
                     (1)
                  
                  
                     Ar Padomes Regulu (ES) 2016/44 (2) tiek īstenoti pasākumi, kas paredzēti Lēmumā (KĀDP) 2015/1333.
                  
               
                     (2)
                  
                  
                     Apvienoto Nāciju Organizācijas Drošības padome (ANO DP) 2021. gada 16. aprīlī pieņēma Rezolūciju 2571 (2021). ANO DP atgādināja par Rezolūciju 2174 (2014), kurā lēma, ka Rezolūcijā 1970 (2011) izklāstītos pasākumus piemēro arī privātpersonām un vienībām, kuras ir iesaistītas vai sniedz atbalstu darbībās, kuras nav precizētas ANO DPR 1970 (2011) un kuras apdraud mieru, stabilitāti vai drošību Lībijā, vai traucē vai neļauj sekmīgi pabeigt tās politisko pāreju. Tā arī uzsvēra, ka šādas darbības varētu ietvert to, ka tiek traucētas vai netiek ļauts sekmīgi īstenot vēlēšanas, kas plānotas Lībijas Politiskā dialoga foruma ceļvedī.
                  
               
                     (3)
                  
                  
                     Padome 2021. gada 21. jūnijā pieņēma Lēmumu (KĀDP) 2021/1014 (3), ar ko groza Lēmumu (KĀDP) 2015/1333, kurā tā precizēja, ka ierobežojošo pasākumu noteikšanas kritēriji ietver arī fiziskas vai juridiskas personas, vienības un struktūras, kas traucē vai neļauj sekmīgi īstenot Lībijas Politiskā dialoga foruma ceļvedī plānotās vēlēšanas.
                  
               
                     (4)
                  
                  
                     Daži no minētajiem grozījumiem ietilpst Līguma darbības jomā, un tādēļ ir nepieciešamas Savienības līmeņa reglamentējošas darbības, jo īpaši – lai nodrošinātu to, ka visās dalībvalstīs tos piemēro vienādi.
                  
               
                     (5)
                  
                  
                     Tāpēc Regula (ES) 2016/44 būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Regulas (ES) 2016/44 6. panta 2. punkta d) apakšpunktu aizstāj ar šādu:
            
                        “d)
                     
                     
                        ir bijušas iesaistītas tādās darbībās vai to atbalstīšanā, kas apdraud mieru, stabilitāti vai drošību Lībijā, vai darbībās, kas traucē vai apdraud Lībijas politiskās pārbūves sekmīgu pabeigšanu, tostarp:
                        
                                    i)
                                 
                                 
                                    plānojot, vadot vai veicot tādas darbības Lībijā, kas pārkāpj piemērojamās starptautiskās cilvēktiesības vai starptautiskās humanitārās tiesības vai kas ir cilvēktiesību pārkāpumi Lībijā;
                                 
                              
                                    ii)
                                 
                                 
                                    uzbrūkot lidostām, iekšējo ūdensceļu vai jūras ostām Lībijā vai Lībijas valsts iestādēm vai objektiem, vai ārvalstu pārstāvniecībām Lībijā;
                                 
                              
                                    iii)
                                 
                                 
                                    sniedzot atbalstu bruņotiem grupējumiem vai noziedznieku tīkliem, nelikumīgi izmantodamas jēlnaftas vai citus dabas resursus Lībijā;
                                 
                              
                                    iv)
                                 
                                 
                                    draudot Lībijas valsts finanšu iestādēm vai Lībijas valsts naftas uzņēmumam, vai piespiežot tos, vai iesaistoties darbībā, kas var novest pie Lībijas valsts līdzekļu nelikumīgas piesavināšanās vai kuras rezultātā tas var notikt;
                                 
                              
                                    v)
                                 
                                 
                                    pārkāpjot Lībijas ieroču embargo noteikumus, kas noteikti ANO DPR 1970 (2011) un šās regulas 1. pantā, vai palīdzot no tiem izvairīties; vai
                                 
                              
                                    vi)
                                 
                                 
                                    traucējot Lībijas Politiskā dialoga foruma ceļvedī plānotajām vēlēšanām vai apdraudot tās;
                                 
                              
                                    vii)
                                 
                                 
                                    esot personas, vienības vai struktūras, kas rīkojas iepriekš minēto labā, vārdā vai uzdevumā, vai vienības vai struktūras, kas ir to vai II vai III pielikumā uzskaitīto personu, vienību vai struktūru īpašumā vai kontrolē; vai”.
                                 
                              
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Luksemburgā, 2021. gada 21. jūnijā
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 206, 1.8.2015., 34. lpp.
         
         
            (2)  Padomes Regula (ES) 2016/44 (2016. gada 18. janvāris) par ierobežojošiem pasākumiem saistībā ar situāciju Lībijā un ar ko atceļ Regulu (ES) Nr. 204/2011 (OV L 12, 19.1.2016., 1. lpp.).
         
            (3)  Padomes Lēmums (KĀDP) 2021/1014 (2021. gada 21. jūnijs), ar ko groza Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā (skatīt šā Oficiālā Vēstneša 38. lpp.).